Stryt Yorke, Wrecsam

Prif stryd yng nghanol Wrecsam, gogledd-ddwyrain Cymru, yw Stryt Yorke (Saesneg: ). Cyfieithir enw'r stryd yn ogystal fel Stryt Efrog, ond enwyd y stryd ar ôl y teulu Yorke o Blas Erddig.

 Lleoliad 
Mae Stryt Yorke yn disgyn y bryn o'r groesffordd gyda'r Stryt Fawr, Stryt Caer a Stryt Siarl, ger gwesty'r Wynnstay Arms, yng nghanol Wrecsam, i'r gyffordd gyda Stryt y Bryn a Stryt y Twtil ger tafarn y Nag's Head a simnai Bragdy Border.

 Hanes 
Ynghyd â Stryt Caer, roedd Stryt Yorke yn un o brif lwybrau de-gogledd trwy ganol y dref. Buodd y stryd yn llawn siopau a thafarndai ar y ddwy ochr, ond cafodd ochr orllewinol y stryd, ger Eglwys San Silyn, ei dymchwel fel rhan o gynllun lledu ffordd a thirlunio’r ardal.

 Disgrifiad 
Mae gwesty'r Wynnstay Arms, un o adeiladau mwyaf amlwg Wrecsam, yn eistedd ar Stryt Yorke, gyferbyn â'r Stryt Fawr. Ei ffasâd o'r 18fed ganrif yw'r unig ran o'r strwythur hanesyddol a oroesodd. I lawr y bryn, mae golygfeydd o adeiladau eiconig eraill, sef Eglwys San Silyn ar yr ochr orllewinol i fyny arglawdd agored gwyrdd a simnai Bragdy Soames i'r de ar Stryt y Twtil.

Mae'r stryd wedi'i chysylltu hefyd â Rhes y Deml trwy risiau sy'n arwain i fyny'r arglawdd i gyfeiriad Eglwys San Silyn ac â chanolfan siopa Dôl yr Eryrod dros bont droed sy'n dechrau ger gwesty'r Wynnstay Arms.

Mae cymeriad Stryt Yorke wedi newid dros y blynyddoedd, yn enwedig ar ei hochr orllewinol, a gafodd ei ddymchwel yn y saithdegau, ond mae'r stryd wedi cadw nifer o adeiladau hanesyddol eraill, fel tafarndy'r Union Tavern (1906)  a'r Foundry (1853).

Cyfeiriadau

Oriel

Categori:Adeiladau ac adeiladwaith yn Wrecsam
Categori:Strydoedd Wrecsam
Categori:Erthyglau Wici-lleoedd